— Канцэртаў менш, згодны. З чым звязаны такі “прыпынак”? Можа, з тым, што ў нас няма менеджара, які прабіваў бы выступы. (Піт Паўлаў займаецца гэтым, але ў яго і акрамя гурта спраў хапае.) Можа, з вядомай эканамічнай сітуацыяй, якая ўплывае і на музычны бізнес. Ва ўсіх нашых артыстаў, які жанр яны ні прадстаўлялі б, з гастролямі за мяжой стала больш складана. А мы ж таксама яшчэ нядаўна гралі ва Украіне, Расіі. Калі ў Польшчы ў гурта быў арганізатар канцэртаў, былі і рэгулярныя гастролі. Але перыядычна з’яўляюцца запрашэнні, значыць, цікавасць да “N.R.M.” не згасае.